projecte-aina/catalan_government_crawling huggingface dataset:
Quan s'estimi convenient per facilitar als ciutadans l'aportació de les dades i informacions requerits o per simplificar la tramitació del corresponent procediment, l'òrgan competent per la seva instrucció o resolució pot establir models normalitzats de sol·licitud.
En tot cas, s'han d'establir aquests models quan es doni la circumstància assenyalada a l'article 70.4 o en relació amb les comunicacions prèvies i declaracions responsables a què es refereix l'article 71 bis, els dos articles de la Llei 30/1992, de 26 de novembre, de règim jurídic de les administracions públiques i del procediment administratiu comú.
Els models a què es refereix l'apartat anterior es poden integrar en sistemes normalitzats de sol·licitud que permetin la transmissió per mitjans electrònics de les dades i les informacions requerides sempre que es garanteixi el compliment dels requisits que preveuen la Llei 30/1992, de 26 de novembre, de règim jurídic de les administracions públiques i del procediment administratiu comú, la Llei 11/2007, de 22 de juny, d'accés electrònic dels ciutadans als serveis públics, i el Reial decret 1671/2009, de 6 de novembre, pel qual es desplega parcialment la Llei 11/2007, de 22 de juny, d'accés electrònic dels ciutadans als serveis públics, així com la Llei orgànica 15/1999, de 13 de desembre, de protecció de dades de caràcter personal, i les mesures de seguretat informàtica que preveu el Reial decret 1720/2007, de 21 de desembre.
Els sistemes normalitzats de sol·licitud s'han d'establir per mitjà d'una ordre del titular del Ministeri corresponent, amb l'informe favorable previ del Ministeri de la Presidència.
Quan s'estimi convenient per facilitar als ciutadans l'aportació de les dades i informacions requerides o per simplificar la tramitació del procediment corresponent, l'òrgan competent per la instrucció o resolució d'aquest pot establir models normalitzats de sol·licitud.
En tot cas, s'han d'establir aquests models quan es doni la circumstància que assenyala l'article 70.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Els models als quals es refereix l'apartat anterior es poden integrar en sistemes normalitzats de sol·licitud que permetin la transmissió per mitjans telemàtics de les dades i informacions requerides sempre que es garanteixi el compliment dels requisits que preveuen en l'article 45 de la Llei 30/1992, de 26 de novembre, de règim jurídic de les administracions públiques i del procediment administratiu comú, i el Reial decret 263/1996, de 16 de febrer, pel qual es regula la utilització de tècniques electròniques, informàtiques i telemàtiques a l'Administració general de l'Estat.
Els sistemes normalitzats de sol·licitud s'han d'establir per ordre del titular del ministeri corresponent, amb l'informe previ favorable del Ministeri d'Administracions Públiques.
Tots els vehicles que hagin superat favorablement la inspecció tècnica han de portar el distintiu indicat al Reial decret 1987/1985, de 24 de setembre.
Tots els vehicles que hagin passat una inspecció tècnica han de portar l'últim informe d'inspecció, a què es refereix l'article 13, que el conductor ha d'ensenyar als agents de l'autoritat encarregats de la vigilància del trànsit que l'hi sol·licitin.
Tots els vehicles que hagin superat favorablement la inspecció tècnica han de portar el distintiu indicat en el Reial decret 1987/1985, de 24 de setembre.
Així mateix, han de portar l'últim informe d'inspecció, a què es refereix l'article 13, que el conductor ha d'exhibir davant dels agents de l'autoritat encarregats de la vigilància del trànsit que li ho sol·licitin.
En tots els casos en què un vehicle sigui inspeccionat en una estació d'ITV s'ha d'emetre un informe d'ITV d'acord amb el que preveu el Reial decret 1987/1985, de 24 de setembre, que ha d'estar signat pel director tècnic de l'estació ITV o per la persona en qui hagi delegat, amb l'autorització prèvia de l'òrgan competent de la comunitat autònoma.
L'anotació del resultat de la inspecció en la targeta ITV o certificat de característiques l'han de signar les persones abans indicades.
En tots els casos en què un vehicle sigui inspeccionat en una estació d'ITV, s'ha d'emetre un informe d'ITV d'acord amb el que preveu el Reial decret 1987/1985, que ha d'anar signat pel director tècnic de l'estació ITV o per la persona en qui hagi delegat, amb l'autorització prèvia de l'òrgan competent de la comunitat autònoma.
Les targetes ITV les han de signar, quan escaigui, les persones abans indicades.
El resultat de totes les inspeccions l'ha de comunicar l'estació d'ITV que les efectuï a l'òrgan competent de la comunitat autònoma.
Igualment, l'estació d'ITV l'ha de comunicar per mitjans telemàtics, el dia de la inspecció, al Registre de vehicles, seguint les instruccions que a aquest efecte dicti l'organisme autònom Prefectura Central de Trànsit.
Així mateix, anualment, els òrgans competents de les comunitats autònomes han d'enviar a l'òrgan directiu del Ministeri d'Indústria, Turisme i Comerç competent en matèria de seguretat industrial informació sobre el nombre i els resultats de les inspeccions tècniques de vehicles, així com la freqüència dels defectes observats, basant-se en les dades que figurin als informes d'inspecció.
El resultat de totes les inspeccions l'ha de comunicar l'estació ITV que les efectuï a l'òrgan competent de la comunitat autònoma, el qual ho ha de comunicar per mitjans telemàtics a l'organisme autònom Prefectura Central de Trànsit.
Així mateix, amb periodicitat anual s'han d'enviar al centre directiu competent en matèria de seguretat industrial del Ministeri d'Indústria, Turisme i Comerç, en la forma que es prevegi per reglament, informes sobre el nombre i els resultats de les inspeccions tècniques dels vehicles i de la freqüència dels defectes observats.
Si el resultat d'una inspecció tècnica és desfavorable, l'estació ITV ha de concedir al seu titular, per reparar els defectes observats, un termini inferior a dos mesos, l'extensió concreta del qual s'ha de determinar tenint en compte la naturalesa d'aquests defectes.
L'estació ha de retenir la targeta ITV i el titular ha de procedir a la reparació del vehicle, que queda inhabilitat per circular per les vies públiques, excepte per traslladar-lo al taller o per regularitzar la seva situació i la tornada a l'estació ITV per a una nova inspecció.
Si el resultat d'una inspecció tècnica és desfavorable, l'estació ITV ha de concedir al seu titular un termini inferior a dos mesos per reparar-lo, l'extensió concreta del qual s'ha de determinar tenint en compte la naturalesa dels defectes observats.
L'estació ha de retenir la targeta ITV i el titular ha de procedir a reparar vehicle, que queda inhabilitat per circular per les vies públiques, excepte per traslladar-lo al taller i tornar-lo a l'estació ITV per a una nova inspecció.
Els titulars dels vehicles són directament responsables davant les autoritats competents de mantenir la vigència de la targeta ITV o el certificat de característiques mitjançant la presentació d'aquells a inspecció, dins els terminis establerts.
En els casos d'incompliment del que han establert en matèria d'inspeccions els articles 3 i 6 d'aquest Reial decret, els agents de l'autoritat encarregats de la vigilància del trànsit, sens perjudici de la denúncia, que han de formular per les infraccions corresponents, han d'intervenir el permís de circulació del vehicle i lliurar per substituir-lo un volant en el qual es reflecteixi almenys la matrícula i la data de la primera matriculació; així mateix, es concedeix al titular del vehicle un termini de deu dies, amb l'únic objectiu que continuï el viatge i traslladi el vehicle per sotmetre'l a la inspecció tècnica; si transcorre el termini indicat sense que s'hagi justificat haver presentat el vehicle a la inspecció esmentada, l'òrgan competent que tramita la denúncia ha de disposar el precintament del vehicle.
Els titulars dels vehicles són directament responsables davant les autoritats competents de mantenir la vigència de la targeta ITV o el certificat de característiques mitjançant la presentació d'aquells a inspecció, dins els terminis establerts.
Els titulars dels vehicles són directament responsables, davant de les autoritats competents, de mantenir la vigència de la targeta ITV mitjançant la presentació dels vehicles a inspecció, dins dels terminis ordenats.
La inspecció prèvia a la matriculació i la periòdica que correspon als vehicles automòbils i remolcs pertanyents a les forces armades i forces i cossos de seguretat de l'Estat, Parc Mòbil Ministerial i cossos de policia dependents de les comunitats autònomes, les poden dur a terme els mateixos organismes encarregats de mantenir-los i utilitzar-los, d'acord amb les normes que es dictin en forma d'ordre ministerial del ministre de la Presidència, a proposta dels ministres interessats, en concordança amb aquest Reial decret i tenint en compte les tècniques que conté el Manual de procediment d'inspecció a les estacions ITV a què es refereix l'article 12.
La inspecció prèvia a la matriculació i la periòdica que correspon als vehicles automòbils i remolcs pertanyents a les forces armades i forces i cossos de seguretat de l'Estat i cossos de policia dependents de les comunitats autònomes, les poden dur a terme els mateixos organismes encarregats de mantenir-los i utilitzar-los, d'acord amb les normes que es dictin en forma d'ordre ministerial del ministre de la Presidència, a proposta dels ministres interessats, en concordança amb aquest Reial decret i tenint en compte les tècniques que conté el Manual de procediment d'inspecció a les estacions ITV a què es refereix l'article 12.
El termini de prescripció de les infraccions que preveu el text articulat de la Llei sobre trànsit, circulació de vehicles de motor i seguretat viària és de tres mesos per a les infraccions lleus, sis mesos per a les infraccions greus, i un any per a les infraccions molt greus i per a les infraccions que preveu l'article 67.2 del mateix text articulat.
El termini de prescripció es compta a partir del dia en què s'hagin comès els fets.
La prescripció s'interromp per qualsevol actuació administrativa de la qual tingui coneixement el denunciat o estigui encaminada a esbrinar la seva identitat o domicili i es practiquin amb projecció externa a la dependència en la qual s'origini.
També s'interromp la prescripció per la notificació efectuada d'acord amb el que estableix l'article 78 del text articulat de la Llei sobre trànsit, circulació de vehicles de motor i seguretat viària.
La prescripció es reprèn si el procediment es paralitza durant més d'un mes per una causa no imputable al denunciat.
El termini de prescripció de les sancions és d'un any, comptat des de l'endemà del dia en què adquireixi fermesa la resolució per la qual s'imposi la sanció corresponent.
L'acció per sancionar les infraccions prescriu al cap de tres mesos, comptats a partir del dia en què s'hagin comès els fets.
Abans d'iniciar el procediment sancionador i durant la substanciació s'ha de comprovar si la infracció ha prescrit, cas en què s'ha de disposar que no és procedent iniciar-lo o continuar-lo.
La prescripció s'interromp per qualsevol actuació administrativa de la qual tingui coneixement el denunciat o estigui encaminada a esbrinar la seva identitat o domicili i es practiqui amb projecció externa a la dependència en què s'origini.
També s'interromp per la notificació efectuada d'acord amb el que estableix l'article 11 d'aquest Reglament.
L'acció per sancionar les infraccions prescriu al cap de dos mesos, comptats a partir del dia en què s'hagin comès els fets.
Abans d'iniciar el procediment sancionador s'ha de comprovar si la infracció ha prescrit, cas en què s'ha de disposar que no és procedent iniciar-lo.
La prescripció s'interromp per qualsevol actuació de l'Administració de la qual tingui coneixement el denunciat o estigui encaminada a esbrinar la seva identitat o domicili o per la notificació efectuada d'acord amb el que estableix l'article 11 d'aquest Reglament.
Els delegats o subdelegats del Govern, si s'escau, i els alcaldes han de dictar resolució sancionadora o resolució que declari la inexistència de responsabilitat per la infracció.
Aquesta resolució s'ha de dictar per escrit tal com preveu l'article 55.1 de la Llei 30/1992, de 26 de novembre, de règim jurídic de les administracions públiques i del procediment administratiu comú, llevat que els òrgans administratius exerceixin la seva competència de forma verbal, cas en què el titular de la competència ha d'autoritzar una relació de les que hagi dictat de forma verbal amb expressió del contingut, tal com preveu l'article 55.2 de la mateixa Llei.
La resolució s'ha de notificar en el termini d'un any des que es va iniciar el procediment, ha de ser motivada i ha de decidir totes les qüestions plantejades pels interessats i les altres derivades del procediment.
Els delegats o subdelegats del Govern, si s'escau, i els alcaldes, han de dictar resolució sancionadora o resolució que declari la inexistència de responsabilitat per la infracció.
Aquesta resolució s'ha de dictar per escrit d'acord amb el que preveu l'article 55.1 de la Llei 30/1992, de 26 de novembre, de règim jurídic de les administracions públiques i del procediment administratiu comú, llevat que els òrgans administratius exerceixin la seva competència de manera verbal, cas en què el titular de la competència ha d'autoritzar una relació de les que hagi dictat de manera verbal, i fer constar el contingut d'acord amb el que preveu l'article 55.2 de la Llei esmentada.
La resolució s'ha de notificar en el termini de sis mesos des que es va iniciar el procediment, ha de ser motivada i ha de decidir totes les qüestions plantejades pels interessats i aquelles altres derivades del procediment.
Els governadors civils i els alcaldes han de dictar una resolució sancionadora o una resolució que disposi la inexistència de la infracció, succintament motivada, en el termini de sis mesos a comptar des que es va iniciar el procediment, i han de decidir totes les qüestions plantejades pels interessats i també les qüestions derivades del procediment.
La resolució no pot tenir en compte fets diferents dels determinats en la fase d'instrucció del procediment, sens perjudici de la seva diferent valoració jurídica.
La resolució que es dicti ho és per l'import total de la multa que sigui procedent imposar i ha de tenir en compte el pagament anticipat que s'hagi fet anteriorment als efectes que preveu l'article 77.2 del text articulat de la Llei sobre trànsit, circulació de vehicles de motor i seguretat viària, quan es refereix a l'acabament del procediment.
En tot cas, l'import total de la multa imposada pot ser objecte d'impugnació en el corresponent recurs que es formuli, la resolució del qual no queda vinculada pel pagament fet anticipadament.
La presentació de soöicituds i comunicacions, així com de la documentació complementària exigida, per les empreses que agrupin més de cent treballadors o tinguin la condició de gran empresa a efectes de l'impost sobre el valor afegit, així com per qualssevol institució o entitat de dret públic s'ha de realitzar necessàriament per mitjans telemàtics en els casos i les condicions que es determinin per una ordre del titular del departament ministerial competent.
En aquesta ordre, que ha de ser objecte d'informe previ pel Ministeri d'Administracions Públiques, s'han d'especificar les soöicituds i les comunicacions afectades, els procediments als quals es refereixen i la tipologia d'empreses i entitats que en siguin afectats.
Les persones físiques, organitzacions o associacions no previstes a l'apartat anterior, pertanyents a col·lectius o sectors que ordinàriament facin ús d'aquest tipus de tècniques i mitjans en l'exercici de la seva activitat normal, han d'utilitzar necessàriament mitjans telemàtics per a la presentació de sol·licituds, comunicacions i documentació complementària exigida en els casos i les condicions en què es determini per una ordre del titular del departament ministerial competent, que ha de ser objecte d'informe previ pel Ministeri d'Administracions Públiques.
En aquesta ordre, a més de les especificacions expressades a l'apartat anterior, s'hi ha d'acreditar que la necessària utilització de mitjans telemàtics no implica restricció o cap discriminació per als integrants del sector o col·lectiu que en sigui afectat en l'exercici dels seus drets davant l'Administració pública.
L'aportació de certificacions tributàries o de Seguretat Social juntament amb les sol·licituds i les comunicacions a què es refereixen els apartats anteriors se substitueix, sempre que es compti amb el consentiment exprés dels interessats, per la cessió de les corresponents dades a l'òrgan gestor per part de les entitats competents.
El que disposa aquesta disposició s'ajusta al que estableixen la Llei orgànica 15/1999, de protecció de dades de caràcter personal, aquesta Llei, la vigent normativa sobre signatura electrònica i les corresponents normes de desplegament.
Els procediments instats davant les missions diplomàtiques i oficines consulars per ciutadans estrangers no comunitaris es regeixen per la seva normativa específica, que s'ha d'adequar als compromisos internacionals assumits per Espanya i, en matèria de visats, als Convenis de Schengen i les disposicions que els despleguin, i supletòriament s'aplica aquesta Llei.
S'afegeix un apartat f a l'article 57.2 de la Llei reguladora de la jurisdicció contenciosa administrativa de 27 de desembre de 1956:
« f ) Acreditació d'haver efectuat a l'òrgan administratiu autor de l'acte impugnat, amb caràcter previ, la comunicació a què es refereix l'article 110.3 de la Llei de règim jurídic de les administracions públiques i del procediment administratiu comú.»
En l'àmbit de l'Administració General de l'Estat, d'acord amb el que disposa l'apartat c de l'article 109, posen fi a la via administrativa els actes i les resolucions següents:
a ) Els adoptats pel Consell de Ministres i les seves comissions delegades.
b ) Els adoptats pels ministres en l'exercici de les competències que tenen atribuïdes els departaments dels quals són titulars.
c ) Els adoptats per subsecretaris i directors generals en matèria de personal.
En el termini de divuit mesos a partir de l'entrada en vigor d'aquesta Llei, s'ha de dur a terme, reglamentàriament, l'adequació a aquesta de les normes reguladores dels diversos procediments administratius, sigui quin sigui el seu rang, amb una menció específica dels efectes estimatoris o desestimatoris que produeixi la falta de resolució expressa.
De manera reglamentària, en el termini de sis mesos a partir de l'entrada en vigor d'aquesta Llei s'ha de portar a efecte l'adequació de les normes reguladores dels diferents procediments administratius, sigui quin sigui el seu rang, amb menció específica dels efectes estimatoris o desestimatoris que produeixi la falta de resolució expressa.
La incorporació a suport informàtic dels registres a què es refereix l'article 38.3 d'aquesta Llei és efectiva atenent el grau de desenvolupament dels mitjans tècnics de què disposin.
La incorporació a suport informàtic dels registres a què es refereix l'article 38 d'aquesta Llei ha de ser efectiva en la forma i els terminis que determinin el Govern, els òrgans de govern de les comunitats autònomes i les entitats que integren l'Administració local, en funció del grau de desenvolupament dels mitjans tècnics de què disposin.
La responsabilitat penal del personal al servei de les administracions públiques, així com la responsabilitat civil derivada del delicte s'exigeix d'acord amb el que preveu la legislació corresponent.
L'exigència de responsabilitat penal del personal al servei de les administracions públiques no suspèn els procediments de reconeixement de responsabilitat patrimonial que s'instrueixin, llevat que la determinació dels fets en l'ordre jurisdiccional penal sigui necessària per fixar la responsabilitat patrimonial.
La responsabilitat civil i penal del personal al servei de les administracions públiques s'exigeix d'acord amb el que preveu la legislació corresponent.
L'exigència de responsabilitat penal del personal al servei de les administracions públiques no suspèn els procediments de reconeixement de responsabilitat patrimonial que s'instrueixin ni interromp el termini de prescripció per iniciar-los, llevat que la determinació dels fets en l'ordre jurisdiccional penal sigui necessària per fixar la responsabilitat patrimonial.
Per fer efectiva la responsabilitat patrimonial a què es refereix el capítol I d'aquest títol, els particulars han d'exigir directament a l'Administració pública corresponent les indemnitzacions pels danys i perjudicis causats per les autoritats i el personal al seu servei.
L'Administració corresponent, quan hagi indemnitzat els lesionats, ha d'exigir d'ofici a les autoritats i altre personal al seu servei la responsabilitat en què hagin incorregut per dol, o culpa o negligència greus, amb la instrucció prèvia del procediment que s'estableixi per reglament.
Per a l'exigència de la responsabilitat esmentada s'han de ponderar, entre altres, els criteris següents: el resultat danyós produït, l'existència o no d'intencionalitat, la responsabilitat professional del personal al servei de les administracions públiques i la relació amb la producció del resultat danyós.
Així mateix, l'Administració ha d'instruir el mateix procediment a les autoritats i altre personal al seu servei pels danys i perjudicis causats als seus béns o drets quan hi hagi hagut dol, o culpa o negligència greus.
El que disposen els paràgrafs anteriors s'entén sens perjudici de passar, si escau, la part de culpa als tribunals competents.
Per fer efectiva la responsabilitat patrimonial a què es refereix el capítol I d'aquest títol, els particulars han d'exigir directament a l'Administració pública corresponent les indemnitzacions pels danys i perjudicis que causin les autoritats i el personal al seu servei.
L'Administració corresponent, si ha indemnitzat directament els lesionats, pot exigir a les seves autoritats i altre personal al seu servei la responsabilitat en què hagin incorregut per dol, culpa o negligència greu, amb la instrucció prèvia del procediment que s'estableixi reglamentàriament.
Per a l'exigència d'aquesta responsabilitat s'han de ponderar, entre d'altres, els criteris següents: el resultat perjudicial produït, l'existència d'intencionalitat o no, la responsabilitat professional del personal al servei de les administracions públiques i la seva relació amb la producció del resultat perjudicial.
Així mateix, l'Administració pot instruir el mateix procediment a les autoritats i altre personal al seu servei pels danys o perjudicis que hagin causat en els seus béns o drets si hi han concorregut dol, culpa o negligència greu.
En aquest supòsit, els criteris de ponderació aplicables són els que preveu el punt 2.
El que disposen els paràgrafs anteriors s'entén sense perjudici de passar, si és procedent, el tant de la culpa als tribunals competents.
Quan les administracions públiques actuïn en relacions de dret privat, responen directament dels danys i perjudicis causats pel personal que es trobi al seu servei; l'actuació d'aquest personal es considera acte propi de l'Administració al servei de la qual es trobi.
La responsabilitat s'exigeix de conformitat amb el que preveuen els articles 139 i següents d'aquesta Llei.
Quan les administracions públiques actuïn en relacions de dret privat, han de respondre directament dels danys i perjudicis que causi el personal que estigui al seu servei; l'actuació d'aquest personal es considera actes propis de l'Administració al servei de la qual estigui.
La responsabilitat s'exigeix d'acord amb el que preveuen els articles 142 i 143, segons escaigui.